500 tornado's teister Amerika | Netwerk24
500 tornado's teister Amerika
30 Mei 2019 17:10
Amerika is in die laaste 30 dae deur sowat 500 tornado's getref, het die land se sentrum vir stormvoorspelling gesê.
Bill Bunting, hoof van voorspellings in die sentrum in Norman, Oklahoma, sê 'n sleurstroom is in "neutraal" in die atmosfeer vasgevang.
Dinsdag was die 12de dag wat hulle ingelig was oor agt tornado's op elke gegewe dag. Dit is voorlopig 'n rekord, maar dit kan maande neem om te bevestig.
"Of dit 'n rekord is of nie, dit is besonder ongehoord. Ons beleef 'n uitsonderlike tyd."
Die tornado's word gedryf deur 'n groter weerstelsel wat ook wydverspreide reën oor die groot vlaktes en die Middeweste laat val.
Meer mense kan nou met die hulp van sosiale media tornado's verfilm en rapporteer soos nooit tevore nie, en dit kan dalk een van die redes wees hoekom die meeste tornado's waarvan die sentrum bewus is, in die laaste jare voorgekom het, sê Bunting.
Die sleurstroom kan dalk in die volgende paar dae na die noorde gestoot word wat die voorkoms van tornado's sal verminder. – Bloomberg